
                                                          РАЗДЕЛ V
                                    МЕТОДИКА ЗА ОЦЕНКА НА ОФЕРТИТЕ

Всички оферти, които отговарят на обявените от Възложителя условия и бъдат допуснати до разглеждане, ще се оценяват и класират според критерия „икономически най-изгодна оферта”. 

Методиката за оценка на предложенията се основава на обективни критерии, които  гарантират избора на „икономически най-изгодна оферта” и успешното изпълнение на обществената поръчката.

Всяка оферта ще се оценява по настоящата методика и с получената  комплексна оценка ще участва в крайното класиране на офертите.

Оценката на офертите ще се извършва на два етапа, като най-напред се определя техническата оценка, а след това - финансовата.

II. Показатели за оценяване:
	№
	Показател
	Тежест в КО

	А
	Финансов показател
	50%

	А1
	Предложена цена 
	100т

	Б
	Технически показатели
	50%

	Б1
	Техническо предложение
	80т

	Б2
	Срок за изпълнение 
	20т


Методика за изчисляване оценката на офертите

Комплексна оценка (КО)

Комплексната оценка (КО) се определя като сбор от оценките по посочените по-горе основни критерии, умножени по коефициент определящ тежестта им в общата оценка, изразено чрез следната формула:

КО=(А х 0.5)+(Б х 0.5)
Класирането на предложенията се извършва на база на комплексната оценка (КО) на  всяка от офертите  

Максимален брой точки - 100 точки. 

Участникът, получил най-висока комплексна оценка (КО) се класира на първо място.

А. Финансов показател.

Оценката по финансовия показател се определя на базата на предложените цени. Тя се изчислява като съотношение между най-ниската предложена в процедурата цена, и цената предложена от съответния участник. Полученият резултат се умножава с коефициент 100. Най-ниската предложена цена получава най-високата оценка. Оценяването по този показател се изразява чрез следната формула:

Б. Технически показател

Оценката по този показател се определя като сбор от оценките по два подкритерия – техническо предложение (Б1) и срок за изпълнение (Б2) като всеки подкритерий се умножи по тежестта която има при формиране на техническия показател, изразено чрез следната формула:

Б= (Бl х 0.8) + (Б2 х 0.2) 

Бl. Техническо предложение. Максимален брой точки по показателя - 100 точки. Извършва се чрез сравняване на представените концепции за работа, обосновки и доказателства в отделните оферти. 

Изчислява се по формулата:

Б1 = А + Б,  Където:
	№
	Подпоказател
	Макс. бр. точки

	А.
	ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ
	60

	Б.
	УПРАВЛЕНИЕ НА РИСКА
	40

	ОБЩО:
	100


Оценката за всеки един от техническите подпоказатели (А и Б) се формира, както следва: 

	ПОдПОКАЗАТЕЛ
	Степен на съответствие
	Брой точки

	А. ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ
	Макс. брой точки 60

	Преди да премине към оценка на предложенията на участниците комисията проверява дали същите отговарят на изискванията на възложителя и дали обезпечават качественото изпълнение на поръчката , отчитайки спецификите й, в оферирания срок. Проверяват се представените от участниците описания на отделните етапи на изпълнение на поръчката; Описание на видовете СМР и тяхната последователност на изпълнение; Организация и подход на изпълнение и Линеен график с приложена диаграма на работната ръка. На този етап от участие се отстраняват офертите на участниците, които не отговарят на изискванията на възложителя и не обезпечават качественото и срочно изпълнение на обекта, видно от представената техническа оферта.

По отношение офертите на участниците, които отговарят на изисквания на възложителя, се прилага методиката за оценка, като се изследват предимствата и недостатъците на съответната оферта. 
	

	Фактори, влияещи на оценката:

· Описание на отделните етапи на изпълнение на поръчката;

· Описание на видовете СМР и тяхната последователност на изпълнение;

· Организация и подход на изпълнение;

· Съответствие на Линейния график с предложените организация и подход на изпълнение на поръчката.

За целите на настоящата методика, използваните в този раздел определения следва да се тълкуват, както следва:

· „Ясно“- посочване на отделните етапи и видове СМР. Следва да се разбира изброяване, което недвусмислено посочва конкретния етап, конкретния вид СМР и по начин, по който същият да бъде индивидуализиран с предвидените в количествената сметка конкретни видове СМР;

· „Подробно“- описанието, което освен, че съдържа отделни етапи, видове СМР и дейности не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания;

· „Несъществени пропуски и/или частично съответствие“ – налице е, когато същото е констатирано, но несъответствието или липсващата информация може да бъде установена от други факти и информация, посочени в офертата на участника и пропуски и/или частично несъответствие, които не могат да повлияят на изпълнението на поръчката и с оглед спазване на проекта и правилната технологична последователност. Ако липсата на информация и/или частичното несъответствие  не могат да бъдат установени от други части в офертата се приема наличието на „констатирано несъответствие“


	В техническото предложение е обърнато внимание на всеки един от факторите, и е в сила всяко едно от следните обстоятелства:

- В обяснителната записка от техническото предложение към офертата се съдържат  ясно и подробно посочени предложения за реализирането на всички дейности в техническото задание. Изложени са подробно мотиви относно предложената последователност на тяхното изпълнение.От описанието е видно , че при реализацията ще бъдат спазени всички нормативни изисквания и ще бъдат използвани иновативни методи и техники на работа, чиято употреба при реализацията на конкретния обект е аргументирана и обоснована; 

-Всички дейности, предмет на поръчката, са обезпечени с хора и машини, като разпределението им е съобразено със срока за изпълнение на съответната дейност;

- Предлаганите методи за организация, контрол, използвани технологии съответстват на конкретния проект и предложената в офертата методика за неговото изпълнение; 

- Налице е пълно съответствие между предложените организация и подход на изпълнение на поръчката и представения линеен график
	60 точки



	
	В техническото предложение е обърнато внимание на всеки един от факторите, но е в сила поне едно от следните обстоятелства:

- Участникът е описал отделните етапи на изпълнение на поръчката, но не са изложени подробно мотиви относно предложената последователност на тяхното изпълнение, а същите само са маркирани и рамкирани по- общо и окрупнено;

- Участникът е посочил в обяснителната записка от техническото си предложение видовете СМР, но последователността на изпълнението им не е достатъчно ясна и разбираема и/или не е подробно описана и/или не се отнася за всички СМР, а само е маркирана; Налице са несъществени пропуски и/или частично съответствие между посочената технологична последователност на строителния процес с предвидените за използване технически и човешки ресурси;

- Предлаганите методи за организация, контрол, използвани технологии съответстват на конкретния проект, но  предложената от участника методика за изпълнението на обекта не е най – подходящата такава за неговото изпълнение. 
	30 точки



	
	В техническото предложение е в сила поне едно от следните обстоятелства:

- Участникът е описал отделните етапи на изпълнение на поръчката, но не са изложени мотиви относно предложената последователност на тяхното изпълнение;

- Участникът е посочил в обяснителната записка от техническото си предложение общо и бланкетно видовете СМР, като  в описаната последователност за тяхното изпълнение има пропуски и без видно съответствие между посочената технологична последователност на строителния процес с предвидените за използване технически и човешки ресурси;

- Предлаганите методи за организация, контрол, използвани технологии съответстват на конкретния проект, но  предложената от участника методика за изпълнението на обекта се отклонява значително от най – подходящата такава за неговото изпълнение. 

- Налице е констатирано несъответствие между предложените организация и подход на изпълнение на поръчката и представения линеен график
	1  точка. 



	Б.УПРАВЛЕНИЕ НА РИСКА.
	Макс. брой точки 40

	Разглеждат се предложенията на участниците за управление на следните дефинирани от възложителя рискове, които могат да възникнат при изпълнението на договора:

1. Времеви рискове:

- Закъснение началото на започване на работите;

- Изоставане от графика при текущото изпълнение на дейностите;

- Риск от закъснение за окончателно приключване и предаване на обекта;

2. Липса/недостатъчно съдействие и/или информация от страна на други участници в строителния процес;

3. Липса/недостатъчна координация и сътрудничество между заинтересованите страни в рамките на изпълнението, а именно: Възложител на договорите за услуги и строителство и Изпълнителите на отделните договори;

4. Промени в законодателството на България или на ЕС;

5. Неизпълнение на договорни задължения, в това число забава на плащанията по договора от Страна на Възложителя;

6. Трудности при изпълнението, продиктувани от субективен характер.

 7. Трудности при изпълнението на проекта, продиктувани от протести, жалби и/или други форми на негативна реакция от страна на местното население.                               
Офертите на участниците, които отговарят на изисквания на възложителя се подлагат на сравнителен анализ, съпоставят се една с друга и се оценяват по следните критерии:
	

	Фактори, влияещи на оценката:

Разгледани аспекти и сфери на влияние на описаните рискове;

- Мерки за въздействие върху изпълнението на договора при възникването на риска;

- Мерки за недопускане/ предотвратяване на риска;

- Мерки за преодоляване на последиците при настъпване на риска. 

· „Ясно“- посочване на отделните етапи и видове СМР. Следва да се разбира изброяване, което недвусмислено посочва конкретния етап, конкретния вид СМР и по начин, по който същият да бъде индивидуализиран с предвидените в количествената сметка конкретни видове СМР;

· „Подробно“- описанието, което освен, че съдържа отделни етапи, видове СМР и дейности не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания;

· „Несъществени пропуски и/или частично съответствие“ – налице е, когато същото е констатирано, но несъответствието или липсващата информация може да бъде установена от други факти и информация, посочени в офертата на участника и пропуски и/или частично несъответствие, които не могат да повлияят на изпълнението на поръчката и с оглед спазване на проекта и правилната технологична последователност. Ако липсата на информация и/или частичното несъответствие  не могат да бъдат установени от други части в офертата се приема наличието на „констатирано несъответствие“
	В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:

- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.

- Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки;

- Участникът е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора.
	40 точки.

	
	В техническата оферта е обърнато внимание на всеки един от рисковете, но е в сила поне едно от следното:

- Направено е формално описание, като са идентифицирани основните проявления, аспекти и сфери, където може да окаже влияние съответния риск, но степента на влияние на риска, респ. мерките за преодоляване/предотвратяване са формално и недостатъчно конкретно описани и оценени.

- Предлаганите мерки, организация и предвидени ресурси от участника не гарантират изцяло недопускане и/или ефективно предотвратяване и преодоляване на риска, респ. последиците от настъпването му
	20точки.



	
	В техническата оферта е в сила поне едно от следните обстоятелства:

- Липсва описание на мерки за предотвратяване/преодоляване/управление на един или няколко от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага адекватни мерки за управлението им;

- Предложени са мерки за управление на посочените рискове, но те реално не са от естество, позволяващо предотвратяването и/или преодоляването им.
	1точка. 




Б2. Срокове за изпълнение.

Оценката по този показател Б2 е в диапазон от 1 до l00т. Максимална оценка по този показател получава тази оферта, в която е предложен най-кратък срок за изпълнение на поръчката, придружен с линеен график, напълно съобразен с предложената методология и организация на изпълнението.

Участник, предложил срок над срока, определен в обявлението се отстранява.

ОС е оценката на срока за изпълнение определен по следната формула:

            На основание чл. 71, ал. 4 от ЗОП, в случай, че определените по тази методика комплексни оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател.

            Комисията провежда публично жребий за определяне на изпълнител между класираните на първо място оферти, ако поръчката се възлага по критерий “икономически най-изгодна оферта”, но тази оферта не може да се определи по реда на чл. 71, ал. 4 от ЗОП.

